Tõnu Ploompuu

Tõnu Ploompuu (sündinud 17. jaanuaril 1960 Tallinnas) on eesti botaanik. Tõnu Ploompuu on inseneri ja kunstnik Imbi Ploompuu poeg. Ta lõpetas 1978 Tallinna 43. Keskkooli, 1983 TÜ bioloogiaosakonna, 1985–87 Tallinna Botaanikaaia aspirant, M.Sc. (botaanika ja mükoloogia, 2002, TÜ), väitekiri "Tallinna krundid võõrliikide kasvukohana". Oli suvedel 1980 Karjalas Kivatši ja 1981 Putorana (tulevase) looduskaitseala laborant, 1983–84 Eesti Noorte Loodusmaja ringijuht, 1988–1992 Tallinna Botaanikaaia insener, 1992– TPÜ (aastast 2005 TLÜ) loodusteaduste osakonna bioloogia õppetooli assistent ja lektor, ühtlasi aastast 1999 TTÜ (lepinguline) botaaniline lektor. Tõnu Ploompuu kandideeris 1993. aasta kohaliku omavalitsuse volikogude valimistel KVL Tallinna Taassünd nimekirjas ning sai 52 häält. 2009. aasta kohaliku omavalitsuse volikogude valimistel sai ta Erakonna Eestimaa Rohelised nimekirjas 40 häält. 2013. aasta kohaliku omavalitsuse volikogude valimistel sai ta valimisliidu Vaba Tallinna Kodanik nimekirjas 137 häält ja 2017. aasta kohaliku omavalitsuse volikogude valimistel 109 häält. Riigikogu valimistel sai ta Erakonna Eestimaa Rohelised nimekirjas 2007. aastal 119 häält ja 2011. aastal 51 häält. 2015. aasta Riigikogu valimistel sai ta Eesti Vabaerakonna nimekirjas 143 häält. Alates oktoobrist 2014 on ta Eesti Vabaerakonna liige. Uurimisvaldkonnad: floristika, süstemaatika, inimmõjustatud kooslused, rabade ökoloogia, looduskeskkonna seire ja kaitse, evolutsiooniteooria, bioloogiline reduktsionism. Osalenud rahvusvahelistes uurimisprojektides "Quantification of alkaline and acidifying deposition loads from Estonian Industry" (2000–01) ja "Failure of Grass Cover Layers at Seaward and Shoreward Dike Slopes" (2007). Aktiivne teaduse populariseerija ja publitsist. Looduseuurijate Seltsi (1979) ja Pärandkoosluste Kaitse Ühingu liige (2003). Ploompuu järgi on nimetatud kuningkepi pisiliik Oenothera ploompuui Rostanski (2001). Üle 40 teadustrükise, üle 50 aimeartikli. Asumiökoloogia. // Akadeemia. (1990) 1–2 Harjumaa klindieelsete saarte soontaimed. // LUS-i aastaraamat. Tallinn 1995 Laukavee omadused Lääne-Virumaa rabades. // Kirde-Eesti Loodus. Tallinn-Tartu 1996 Lactuca tatarica – forming new part of the area by vegetative spreading – on northern coasts of Baltic Sea. // Bot. Lithuanica (1997) 1 Eesti kodumaised tuhkpuud. // Dendroloogilised uurimused Eestis. Tallinn 1999 Miks oli vaja eukarüootset mälu. // Biosüsteemide mälu teooria. Tartu 1999 Puhkav ja tegus evolutsioon. // Puhkuse teooria. Tartu 2003 Marker elements for water movement in bog peat from deposited air pollutants. // Ecohydrological processes in northern wetlands (kaasautor A. Brock). Tartu-Tallinn, 2003, Elamismaastik või tootmismaastik: elamisruumi kasutamine ja huvid. // Väärtused ja konfliktid keskkonnaeetikas. Tartu 2005 Tema ema on keraamik Imbi Ploompuu. Eesti Teaduse Biograafiline Leksikon, 3. köide http://vvk.ee/arhiiv/kandidaadi-otsing/?otsi_ajaloost=ploompuu Rein Virkus. "Tallinna Pedagoogikaülikool läbi aegade". Tallinn 1998, 122 Tallinna Botaanikaaia bibliograafia 1985–1990. Tallinn 1991 http://www.tlu.ee/~toenu/tonu.htm Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.